
Δελτίο Τύπου 
ΣΔΟΕ: Νέα Τμήματα Προστασίας Διανοητικής Ιδιοκτησίας 


Ἡ πειρατεία έργων που προστατεύονται µε δικαιώµατα πνευματικής 
ιδιοκτησίας και συγγενικά δικαιώµατα συνεπάγεται απώλεια σημαντικών εσόδων για 
το Ελληνικό Δημόσιο, απώλεια θέσεων εργασίας ενώ οδηγεί σε οικονομικό μαρασμό 
υγιείς επιχειρήσεις, δημιουργούς και δικαιούχους συγγενικών δικαιωμάτων. Το 
ΣΔΟΕ στο πλαίσιο τῶν αρμοδιοτήτων του σύστησε τον Ιανουάριο του 2011 νέα 
Τμήματα Προστασίας Διανοητικής Ιδιοκτησίας στην Αθήνα και στη 
Θεσσαλονίκη. Η δράση τῶν τμημάτων αυτών σε συνδυασμό µε τη συνεχόμενη δράση 
της Διεύθυνσης Ειδικών Υποθέσεων έχουν σκοπό την καταπολέμηση τῆς 
πειρατείας. Κύρια αρμοδιότητα των νέων τμημάτων μεταξύ άλλων είναι η έρευνα για 
την προστασία τῶν δικαιωμάτων πνευματικής ιδιοκτησίας και η επιβολή διοικητικών 
κυρώσεων σύμφωνα με το ν. 2121/1993 και πιο συγκεκριµένα η συλλογή, ανάλυση, 
αξιολόγηση πληροφοριών και στοιχείων αλλά και η διενέργεια επιτόπιων ελέγχων 
προς εντοπισμό, αποκάλυψη, τεκμηρίωση και καταπολέμηση των οικονομικών 
εγκλημάτων και λοιπών παραβάσεων που απορρέουν από την παραπάνω νομοθεσία. 

Μέχρι στιγμής για το 201 1 οι έλεγχοι τῶν δύο νέων τμημάτων έχουν οδηγήσει 
σε επιβολή προστίμων αξίας 8.168.000Ε ενώ συνεχίζονται κυρίως σε επιχειρήσεις, οι 
οποίες χρησιμοποιούν παράνομο λογισμικό χωρίς τις απαραίτητες άδειες. Η 
Διεύθυνση Ειδικών Ὑποθέσεων για το 2011 έχει στείλει επιστολές σε 3.216 
επιχειρήσεις προσκαλώντας τες να της υποβάλουν φωτοαντίγραφα τῶν αδειών 
χρήσης τῶν προγραμμάτων λογισμικού που χρησιμοποιούν καθώς και τῶν 
τιμολογίων αγοράς τους. Συνολικά από το 2006 μέχρι σήμερα η Υπηρεσία Ειδικών 
Υποθέσεων έχει στείλει 22.58] παρόμοιες επιστολές σε επιχειρήσεις σε όλη την 
Ελλάδα. 

